Baranowskiella

Baranowskiella  er en slekt av fjærvinger. Det er bare kjent én art, som er Europas minste bille.

Utseende 
En bitteliten (0,45-0,55 millimeter), avlang, gulbrun fjærvinge. Antennene har en markert, tre-leddet klubbe. Hodet er rundet med nokså store fasettøyne, pronotum trapesformet, litt lengre enn bredt. Dekkvingene, som dekker hele bakkroppen, er litt rundede, bredest i midten. Beina er ganske korte.

Levevis 
Arten lever i soppen seljekjuke (Phellinus conchatus), der den kryper rundt inne i sporegangene.

Utbredelse 
Arten er vidt utbredt i Mellom- og Nord-Europa inkludert Norge.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien fjærvinger, Ptiliinae
 Stammen Dvergfjærvinger, Nanosellini – omfatter de aller minste artene, små og slankbygde
 Slekten Baranowskiella Sörensson, 1997
 Baranowskiella ehnstromi Sörensson, 1997

Referanser

Eksterne lenker 

 

Fjærvinger
Biller formelt beskrevet i 1997
Dyr formelt beskrevet av Mikael Sörensson